
_START_ARTICLE_
Hvalsø Station
_START_SECTION_
Sjællandske midtbane
_START_PARAGRAPH_
Hvalsø blev jernbaneknudepunkt, da Sjællandske midtbane krydsede Nordvestbanen her. Strækningen Ringsted-Hvalsø blev indviet 15. august 1925, og_NEWLINE_strækningen Hvalsø-Frederikssund blev indviet 17. november 1928, men begge strækninger blev nedlagt allerede 15. maj 1936._NEWLINE_Midtbanen var sydfra ført over Nordvestbanen på en viadukt vest for stationen, og herfra gik den nord for Nordvestbanen ind til stationen. Da Midtbanen blev nedlagt, blev et kort stykke af Nordvestbanen forlagt til Midtbanens spor, som var nyere og bedre.